অনুষ্ঠানের সূচনাতেই বক্তব্য প্রদান করেন ইয়ুথ স্কুল ফর স্যোশাল এন্ট্রাপ্রেনারসের প্রেসিডেন্ট শেখ মোহাম্মদ ইউসুফ হোসেন। বক্তব্যের শুরুতেই তিনি নতুন সদস্যদেরকে ওয়াই.এস.এস.ই তে যোগদান করার জন্য অভিনন্দন জানান। পরবর্তীতে তিনি ওয়াই.এস.এস.ই এর লক্ষ্য, উদ্দেশ্য এবং ভবিষ্যত পরিকল্পনা সম্পর্কে সংক্ষিপ্ত তথ্য উপস্থাপন করেন। এরপরেই অনুষ্ঠিত হয় সদস্যদের পরিচিতি প্রদান পর্ব। পরিচিতি পর্ব সমাপ্তির পরেই, সদস্যদের জন্য এক ভিন্ন ধরনের প্রতিযোগীতার আয়োজন করা হয় যেখানে প্রত্যেক সদস্যকে একটি উদ্ভাবনী ধারনা উপস্থাপন করতে বলা হয়। পরবর্তীতে, সেরা তিনজনকে পুরস্কার হস্তান্তর করেন অনুষ্ঠানের প্রধান অতিথি, ইয়ুথ স্কুল ফর স্যোশাল এন্ট্রাপ্রেনারস এর সম্মানিত চেয়ারপারসন, জনাব ইবনুল সাঈদ রানা।